b'\n_START_ARTICLE_\nArtist al Poporului din Albania\n_START_PARAGRAPH_\nArtist al Poporului din Albania a fost un titlu onorific pentru decorarea interpre\xc8\x9bilor de art\xc4\x83 remarcabili ai poporului \xc2\xa0Republicii Socialiste Albania, oameni ale c\xc4\x83ror merite au fost excep\xc8\x9bionale \xc3\xaen sfera de dezvoltare a spectacolelor de art\xc4\x83 (teatru, muzic\xc4\x83, cinema \xc8\x99i art\xc4\x83). Acesta a fost creat prin lege \xc3\xaen 1960 \xc8\x99i a fost modificat \xc3\xaen 1980. Motivele acord\xc4\x83rii titlului onorific \xc3\xaen Albania erau prev\xc4\x83zute \xc3\xaen Legea nr. 3171 din 26 octombrie 1960: _NEWLINE_\xe2\x80\x9ePentru a \xc3\xaencuraja creativitatea arti\xc8\x99tilor pentru dezvoltarea \xc3\xaen continuare a artei noastre prin crearea de opere de \xc3\xaenalt\xc4\x83 valoare artistic\xc4\x83, care reflect\xc4\x83 trecutul eroic al poporului nostru, victoriile sale istorice, lucrarea sa glorioas\xc4\x83 de construire a socialismului \xc8\x99i a ajuta la educarea comunist\xc4\x83 a maselor, a creat onorurile \xc3\xaen sectorul artelor.\xe2\x80\x9d_NEWLINE_Titlul nu a mai fost dat \xc3\xaen Albania dup\xc4\x83 ce legea a fost modificat\xc4\x83 \xc3\xaen 1996. Echivalentul a devenit titlul \xe2\x80\x9eMare Maestru al Muncii\xe2\x80\x9d, care a fost, de asemenea, \xc3\xaenlocuit dup\xc4\x83 2001 cu titlul \xe2\x80\x9eMare Maestru\xe2\x80\x9d prin modificarea legii din 1996._NEWLINE_\xc3\x8entre beneficiarii titlului se afl\xc4\x83 mul\xc8\x9bi dintre cei mai aprecia\xc8\x9bi compozitori, dansatori, c\xc3\xa2nt\xc4\x83re\xc8\x9bi, regizori \xc8\x99i actori de film \xc8\x99i de teatru._NEWLINE_\xc3\x8en mod normal, o persoan\xc4\x83 era desemnat\xc4\x83 \xe2\x80\x9eArtist al Poporului\xe2\x80\x9d dup\xc4\x83 v\xc3\xa2rsta de 40 de ani, cu excep\xc8\x9bia f\xc4\x83cut\xc4\x83 pentru arti\xc8\x99tii de balet.'